Document ID: 32011D0448

DEĊIŻJONI TAL-KUNSILL Nru 448/2011/UE
tad-19 ta’ Lulju 2011
li temenda d-Deċiżjoni 2004/162/KE fir-rigward tal-prodotti li jistgħu jibbenefikaw minn eżenzjoni jew tnaqqis relattivament għad-dazji tal-baħar
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 349 tiegħu,
Wara li kkunsidra l-proposta tal-Kummissjoni Ewropea,
Wara li l-abbozz tal-att leġislattiv intbagħat lill-Parlamenti nazzjonali,
Wara li kkunsidra l-opinjoni tal-Parlament Ewropew (1),
Filwaqt li jaġixxi skont proċedura leġislattiva speċjali,
Billi
(1)
Id-Deċiżjoni tal-Kunsill 2004/162/KE tal-10 ta’ Frar 2004 dwar is-sistema tad-dażju tal-baħar fid-dipartimenti Franċiżi extra-Ewropej u li testendi d-Deċiżjoni 89/688/KEE (2) tawtorizza lill-awtoritajiet Franċiżi biex japplikaw eżenzjonijiet jew tnaqqis relattivament għad-dażju tal-baħar għall-prodotti lokali fid-dipartimenti Franċiżi extra-Ewropej imsemmija fl-Anness tagħha. Id-differenzjal massimu awtorizzatu hu, skont il-prodotti u d-dipartiment extra-Ewropew ikkonċernati, ta’ 10, 20 jew 30 punt perċentwali.
(2)
B’konformità mal-Artikolu 4(2) tad-Deċiżjoni 2004/162/KE, l-awtoritajiet Franċiżi ppreżentaw rapport lill-Kummissjoni fil-31 ta’ Lulju 2008 dwar l-applikazzjoni ta’ arranġamenti ta’ tassazzjoni previsti f’dik id-Deċiżjoni. Ġie ppreżentat suppliment fit-22 ta’ Diċembru 2008 u l-informazzjoni ġdida li ġiet mitluba mill-Kummissjoni fil-15 ta’ April 2009 ġiet mibgħuta lilha fis-16 ta’ April 2010. Ir-rapport mill-awtoritajiet Franċiżi inkluda talba sabiex il-lista ta’ prodotti li għalihom tista’ tiġi applikata tassazzjoni differenzjata tiġi adattata għall-Gujana Franċiża.
(3)
Abbażi tar-rapport mill-awtoritajiet Franċiżi, il-Kummissjoni ppreżentat lill-Kunsill ir-rapport previst fl-Artikolu 4(3) tad-Deċiżjoni 2004/162/KE kif ukoll proposta għall-emendament ta’ dik id-Deċiżjoni. Il-proposti jikkonċernaw jew l-erba’ DOM, jew speċifikament lill-Gujana Franċiża.
(4)
Fl-ewwel lok, għandu jingħad li m’għadhiex teżisti l-produzzjoni lokali ta’ ċerti prodott fid-DOM ikkonċernat, u l-awtoritajiet Franċiżi m’għadhomx japplikaw it-tassazzjoni differenzjata għal ċerti prodotti oħra minħabba li dawk prodotti lokalment issa għandhom prezz ekwivalenti għal dak ta’ prodotti li joriġinaw minn barra d-DOM. Għalhekk jaqbel li dawn il-prodotti jiġu eliminati mil-listi fl-Anness tad-Deċiżjoni 2004/162/KE. Dan huwa l-każ, fil-Gwadelup, tal-marġarina (prodott 1517 10 (3), taċ-ċagħaq, taż-żrar, eċċ. (prodott 2517 10). Għall-Martinique, huma kkonċernati l-preparazzjonijiet kontra l-iffriżar u fluwidi ppreparati għat-tneħħija tas-silġ (prodott 3820), il-marġerina (prodott 1517 10) u ċerti aċidi (prodott 2811). Fl-aħħarnett, għar-Réunion, huma kkonċernati ż-żejt tas-soja (prodott 1507 90), ċerti żjut taż-żebbuġ (prodott 1510 00 90), ċerti prodotti kimiċi (prodotti 2828 10 00 u 2828 90 00) u ċerti materjali fotografiċi (prodott 3705 10 00).
(5)
Fit-tieni lok, id-differenzjal ta’ tassazzjoni effettivament applikat hu, għal għadd limitat ta’ prodotti, inferjuri ħafna għal dak massimu awtorizzat. Għalhekk jaqbel li jitnaqqas id-differenzjal massimu awtorizzat għal dawn il-prodotti għaliex m’hemmx raġunijiet konkreti li jwasslu għat-twemmin li żieda fid-differenzjal ta’ tassazzjoni eżistenti tista’ ssir neċessarja fil-futur qrib. Għall-Gwadelup, il-prodotti kkonċernati huma ċerti laħmijiet (prodott 0210), ċerti ħxejjex (prodotti 0702, 0705, 0706 10 00, 0707 00, 0709 60 u 0709 90), ċerti prodotti tal-ikel għall-annimali (prodott 2309), ċerta żebgħa (prodotti 3208, 3209 u 3210), ċerti prodotti abrażivi (prodott 6805), u ċerti lentijiet tan-nuċċalijiet (prodott 7015 10 00). Għall-Gujana Franċiża, il-prodotti kkonċernati huma ċerti rossijiet (prodott 1006 20). Għall-Martinique, huma kkonċernati ċerti ċereali (prodott 1008 90 90), ċerti tqiq (prodott 1102) kif ukoll ċagħaq, żrar eċċ (prodott 2517 10).
(6)
Fit-tielet lok, f’ċerti każijiet, il-prodotti lokali ma jidhrux inqas kompetittivi minn dawk li jiġu minn barra d-DOM. Dawn jirrigwadaw prodotti li jaqgħu fil-parti A tal-Anness tad-Deċiżjoni 2004/162/KE fejn il-volum tal-produzzjoni kkonċernat fid-DOM huwa sinifikanti u fejn, minkejja li d-differenzjal applikat huwa żgħir, l-ebda importazzjonijiet ta’ prodotti ekwivalenti ma ġew reġistrati matul l-aħħar tliet snin li ġew analizzati. Għalhekk jaqbel li dawn il-prodotti kkonċernati jiġu eliminati mil-listi li jinsabu fl-Anness tad-Deċiżjoni 2004/162/KE. Għall-Gwadelup, huma kkonċernati ċerti residwi ta’ produzzjoni ta’ prodotti tal-ikel (prodott 2302). Għar-Réunion, huma kkonċernati ċerti lissiji residwali mill-manifattura ta’ polpa tal-għuda (prodott 3804 00).
(7)
L-adattazzjonijiet li jikkonċernaw b’mod speċifiku lill-Gujana Franċiża, jiġifieri d-dħul ta’ prodotti ġodda u ż-żieda, għal ċerti prodotti, tad-differenzjal awtorizzat huma ġġustifikati f’kull każ fir-rigward taż-żieda fil-prezzijiet tal-prodotti lokali meta mqabbla mal-prodotti ekwivalenti importati, li huma prodotti fit-territorju Ewropew tal-Unjoni.
(8)
L-adattazzjonijiet li għandhom isiru, taħt dawn l-aspetti, għall-Gujana Franċiża jikkonsistu fil-parti l-kbira ż-żieda fil-listi li jinsabu fl-Anness tad-Deċiżjoni 2004/162/KE tal-prodotti li diġà kienu manifatturati lokalment fl-2004 u li għalihom ma saret l-ebda talba ma kienet saret fl-2004 biex jiġu inklużi fil-lista tal-prodotti li jistgħu jkunu suġġetti għal tassazzjoni differenzjata.
(9)
Fis-settur tal-agrikoltura, is-sajd u l-industriji agro-alimenatri, il-prodotti li jaqbel li jiġu inklużi fil-listi li jinsabu fl-Anness tad-Deċiżjoni 2004/162/KE huma ċerti laħmijiet (prodotti 0201, 0202, 0203, 0204, 0208 u 0210), ċerti ħut (0304 u 0305), ċerti preparazzjonijiet tal-laħam (prodotti 1601 u 1602), ċertu żokkor (prodott 1702), il-prodotti tal-ħobż jew tal-pastiċċerija (prodott 1905), ċerti ħxejjex jew frott ippreservati (prodotti 2001 u 2006), il-ġammijiet (prodott 2007), ċerti zlazi (prodotti 2103), is-silġ alimentari (prodott 2105), prodotti alimentari varji ppreservati (prodott 2106) u ċerti likuri u xorb ieħor li fih ir-rum (prodotti 2208 70 u 2208 90).
(10)
Fis-settur tal-bini u l-kostruzzjoni, il-prodotti kkonċernati huma ċerti prodotti tal-materja plastika (prodotti 3919 u 3926), ċerti xogħlijiet bis-siment jew bil-ġebla artifiċjali (prodott 6810 19), ċerti xogħlijiet bil-ħadid (prodotti 7210, 7214 20, 7216, 7217 90 90, 7309, 7310 u 7314).
(11)
Għall-prodotti derivati mill-forestrija u prodotti oħrajn mixxellanji, il-prodotti kkonċernati huma injam varju u prodotti varji tax-xogħol tal-injam (prodotti 4403 99 95, 4407 22, 4407 99 96, 4409 29 91, 4409 29 99, 4418 (ħlief is-subintestaturi 4418 10 50, 4418 20 50, 4418 71, 4418 72 u 4418 79)) ċerti għamara (prodott 9403 40 10 u 9406 ħlief is-subintestatura 9406 00 31), ċerti prodotti stampati (prodotti 4910 u 4911), ċerti ħwejjeġ meħjutin (prodotti 6109, 6205 u 6206).
(12)
Għal ċerti prodotti li diġà jinsabu fil-listi li hemm fl-Anness tad-Deċiżjoni 2004/162/KE, jaqbel, għall-Gujana Franċiża, li jiġi estiż id-differenzjal massimu kkonċernat għaż-żewġ subintestaturi tan-nomenklatura magħquda li għalihom bħalissa ma tapplikax, jew li jiżdied id-differenzjal massimu, jew saħansitra t-tnejn f’daqqa.
(13)
B’dan il-mod jaqbel li jiġu inklużi l-meraq tal-frott kollha (prodott 2009), l-ilmijiet minerali kollha miżjuda biz-zokkor jew materjal li jagħmel ħelu jew aromattizzati (prodott 2202) u l-oġġetti ta’ trasport jew ippakkjar tal-materjal tal-plastik (prodott 3923) fil-lista C tal-prodotti li jistgħu jkunu suġġetti għal tassazzjoni differenzjata ta’ 30 punti perċentwali u li jitneħħew il-meraq tax-xorb tal-intestatura 2009 80, l-ilmijiet tal-intestatura 2202 10 u l-oġġetti ta’ trasport jew ippakkjar fil-materjal tal-plastik (prodott 3923) tal-lista B li għalihom differenzjal ta’ tassazzjoni ta’ 20 punti perċentwali huwa attwalment awtorizzat.
(14)
Fir-rigward tas-simentijiet, jaqbel li jiġi ssostitwit, fil-lista B tal-prodotti li jistgħu jkunu suġġetti għal differenzjali ta’ tassazzjoni ta’ 20 punti perċentwali, is-siment l-abjad (prodott 2523 21 00), mis-simentijiet Portland l-oħra (prodott 2523 29). Għal strutturi u l-partijiet ta’ strutturi bil-ħadid fondut, ħadid jew azzar, jaqbel li jiġi applikat differenzjal ta’ tassazzjoni ta’ 20 punt perċentwali awtorizzati għall-prodotti kollha tal-intestatura 7308 u mhux biss għal dawk li jinsabu fis-subintestatura 7308 90. Fl-aħħar nett, f’dak li jirrigwarda x-xogħlijiet bl-aluminju, jaqbel li jiġi applikat differenzjal ta’ tassazzjoni ta’ 20 punt perċentwali għall-prodotti kollha tal-intestatura 7610 u mhux biss għal dawk il-prodotti tal-intestatura 7610 90. Dan ifisser li tista’ tiġi applikata tassazzjoni differenzjata wkoll għall-bibien, twieqi, xambrelli u għetiebi tal-intestatura 7610 10.
(15)
Fl-aħħarnett, dejjem fir-rigward tal-Gujana Franċiża, jaqbel li jiġu inklużi fil-listi tal-prodotti li jistgħu jiġu suġġetti għal tassazzjoni differenzjata tliet prodotti li għalihom s’issa ma teżisti l-ebda produzzjoni lokali iżda li dwarhom hemm pjanijiet konkreti ta’ bidu ta’ produzzjoni f’qasir żmien. Il-podotti kkonċernati huma: il-ħalib, (prodott 0401), l-ilmiet minerali (prodott 2201) u ċerti xogħlijiet bil-ġebel u materji minerali oħra (prodott 6815).
(16)
Id-Deċiżjoni 2004/162/KE għandha għalhekk tiġi emendata kif meħtieġ,
ADOTTA DIN ID-DEĊIŻJONI:
L-Artikolu 1
L-Anness għad-Deċiżjoni 2004/162/KE huwa emendat skont l-Anness ta’ din id-Deċiżjoni.
Artikolu 2
Din id-Deċiżjoni għandha tidħol tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Għandha tapplika mill-1 ta’ Frar 2012.
Artikolu 3
Din id-Deċiżjoni hija indirizzata lir-Repubblika Franċiża.
Magħmul fi Brussell, id-19 ta’ Lulju 2011.

Labels: 3
2
18